የአል-ሸባብ ከፍተኛ አዛዥ በሶማሊያ ተገደለ
የአል-ሸባብ ከፍተኛ አዛዥ ሞአሊም ኦስማን አብዲ ባዲል እና ሌሎች ሶስት ታጣቂዎች በታችኛው ሸበሌ ባለፈው አርብ መገደላቸውን የሶማሊያ መረጃ ሚኒሥትር ዛሬ ባወጡት መግለጫ አስታወቁ።ሚኒስትሩ የአዛዡ መገደል በታችኛው ሸበሌ የሽብርተኞችን እንቅስቃሴ ያዳክማል ብለዋል።የአል-ሸባብ ቃል አቀባይም ይሁኑ የአሜሪካ መንግሥት በጉዳዩ ላይ ያሉት ነገር የለም። የአል-ሸባብ ነው በተባለ ቅጥር ግቢ ላይ የአሜሪካ ልዩ ኃይል በፈጸመው ድንገተኛ ጥቃት አንድ አሜሪካዊ ወታደር ሲገደል ሶስት ቆስለዋል።ከጎርጎሮሳዊው 1993 ዓ.ም. በኋላ የአሜሪካ ወታደር በሶማሊያ ሲገደል የመጀመሪያው መሆኑ ነው።በአፍሪቃ የአሜሪካ ወታደራዊ ጓድ ቃል-አቀባይ ሮቢን ማክ እንዳሉት ካይል ማሊከን የተባለው ወታደር የተገደለው በአል-ሸባብ ላይ ድንገኛ ጥቃት በተፈመበት ወቅት ለሶማሊያ ጦር ድጋፍ እና ምክር በማቅረብ ላይ ሳለ ነበር።ምንጭ-Duchwelle .com